**«La goualante du pauvre Jean»** (norsk: **Balladen om fattige Jean**) er en fransk populærmusikksang med melodi av Marguerite Monnot og tekst av René Rouzaud. Jack Lawrence skrev den engelske teksten i 1954. Den engelske tittelen, «The Poor People of Paris», beror delvis på en feiltolkning av den franske tittelen, ved at «pauvre Jean» ble tatt for å være «pauvres gens» (poor people). De to ordene lyder likt.

Les Baxters versjon
-------------------

En innspilling av sangen ble gjort av Les Baxter's Orchestra (Capitol 3336) var en nummer én-slager på den amerikanske Billboard-singlelisten i 1956, i fire uker på Best Sellers in Stores-listen, i seks uker på Most Played by Jockeys-listen og Billboard Hot 100-listen samt i tre uker på Most Played on Jukeboxes-listen.

Innspillingen ble dessuten utgitt i Australia (Capitol CP-1044).

Winnifred Atwells versjon
-------------------------

I 1956 lå en pianoversjon med Winifred Atwell (Decca F 10688) som nummer én på den britiske singlelisten fra 13. til 27. april

Andre versjoner
---------------

Coverversjoner med Lawrence Welk, Russ Morgan (Decca 29835) og Chet Atkins lå på den amerikanske Topp 100-listen. Bing Crosby og Rosemary Clooney spilte inn en versjon med Jack Lawrences tekst som sjelden brukes. På Cash Box Magazines bestselger-plateliste (som kombinerer alle versjoner av «The Poor People of Paris») lå den på en førsteplass fra 24. mars til og med 14. april 1956 og lå på listen i 21 uker

Edith Piaf hadde én av sine store slagere med den originale franske versjonen av sangen.

Norske versjoner
----------------

Juul Hansen og Arne Bendiksen har skrevet norske tekster. Bjørn Toft har skrevet en norsk tekst på dialekt. Hansens norske tittel er «Stakkars Jean». Bendiksens norske tittel er «Baker Jensens melodi». Tofts norske tittel er «Stakkars Jean sin klagesang».

| År | Sangittel | Albumtittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1956 | «Stakkars Jean» |  | Kurt Foss og Reidar Bøe | Juul Hansen |  | RCA NA 1025 |
| 1956 | «Baker Jensens melodi» |  | Arne Bendiksen synger med sitt orkester | Arne Bendiksen | 78-plate | Philips P-53063 H |
|  |  |  |  |  | EP | Philips 421 618 PE |
| 2002 | «Stakkars Jean sin klagesang» | *Mot himmlen i Paris - Edith Piaf på norsk* | Britt Synnøve Johansen | Bjørn Toft | CD | West Audio Production WAM  41807 |

Referanser
----------

1. ↑  Biografi over Marguerite Monnot Arkivert 3. oktober 2011 hos Wayback Machine.
2. ↑  Side om komponeringen av sangen på Jack Lawrences hjemmeside Arkivert 27. september 2013 hos Wayback Machine.
3. ↑  Bronson, Fred (2003): *The Billboard Book of Nr. 1 Hits*. New York: Billboard Books. Side 9 ISBN 0823076776
4. ↑  Liste over sanger som lå som nummer én på Billboard-listen 1955–1959
5. ↑  Capitol Records (Australia) diskografi[*død lenke*]
6. ↑  Winifred Atwell 45 opm-plate diskografi
7. ↑  Britiske listedata for 1952–1961 for artister med navn som begynner på A
8. ↑  Amerikanske Decca Records i 29500 til 29999-serien
9. ↑  Arkivene til Cash Box Magazines bestselger-plateliste Arkivert 31. mai 2009 hos Wayback Machine.
10. ↑  Plateboksen - Arne Bendiksen - Diskografi - EP-er[*død lenke*]
11. ↑  CD-coveret